proxectonos/corpus_dominio_legal_administrativo_tmp huggingface dataset:
RESOLUCIÓN do 4 de marzo de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 25 de xuño de 2009 pola que se establecen as bases reguladoras do Programa de emprego con apoio como medida de fomento do emprego de persoas con discapacidade no mercado ordinario de traballo e se procede á súa convocatoria para o ano 2009 (Diario Oficial de Galicia número 129, do 3 de xullo).
CONSELLERÍA DE TRABALLO E BENESTAR — III. OUTRAS DISPOSICIÓNS — 01/04/2011

En cumprimento do disposto no artigo 15º.1 da Lei 9/2007, do 13 de xuño, de subvencións de Galicia,
RESOLVO:
Ordenar a publicación, no Diario Oficial de Galicia, das subvencións concedidas con cargo ás aplicacións orzamentarias 48.04.322C.470.1, 48.04.322C.470.2, 48.04.322C.481.0 e 48.04.322C.481.1, ao abeiro da Orde do 25 de xuño de 2009 pola que se establecen as bases reguladoras do Programa de emprego con apoio como medida de fomento do emprego de persoas con discapacidade no mercado ordinario de traballo e se procede á súa convocatoria para o ano 2009.
Convocatoria: Orde do 25 de xuño de 2009 pola que se establecen as bases reguladoras do Programa de emprego con apoio como medida de fomento do emprego de persoas con discapacidade no mercado ordinario de traballo e se procede á súa convocatoria para o ano 2009 (Diario Oficial de Galicia número 129, do 3 de xullo).
Santiago de Compostela, 4 de marzo de 2011.
Andrés Hermida Trastoy
Director xeral de Promoción do Emprego
Ver referencia pdf "06500D012P083.PDF"
RESOLUCIÓN do 4 de marzo de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 30 de decembro de 2008 pola que se establecen as bases reguladoras dos programas para a promoción da integración laboral das persoas con discapacidade en centros especiais de emprego e na empresa ordinaria, cofinanciados polo Fondo Social Europeo, e se procede á súa convocatoria para o ano 2009 (Diario Oficial de Galicia número 12, do 19 de xaneiro).
CONSELLERÍA DE TRABALLO E BENESTAR — III. OUTRAS DISPOSICIÓNS — 01/04/2011

En cumprimento do disposto no artigo 15º.1 da Lei 9/2007, do 13 de xuño, de subvencións de Galicia,
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 48.04.322C.470.1, 48.04.322C. 470.2, 48.04.322C.470.3, 48.04.322C.481.0 e 48.04.322C. 481.1 ao abeiro da Orde do 30 de decembro de 2008 pola que se establecen as bases reguladoras dos programas para a promoción da integración laboral das persoas con discapacidade en centros especiais de emprego e na empresa ordinaria, cofinanciados polo Fondo Social Europeo, e se procede á súa convocatoria para o ano 2009 e da Orde do 29 de outubro de 2009 (Diario Oficial de Galicia nº 216, do 4 de novembro) e da Orde do 3 de novembro de 2009 (Diario Oficial de Galicia nº 219, do 9 de novembro) polas que se ampliaron os créditos das ditas aplicacións.
O programa de fomento da contratación indefinida das persoas con discapacidade na empresa ordinaria está cofinanciado polo Fondo Social Europeo, nunha porcentaxe do 80%, a través do Programa operativo plurirrexional de adaptabilidade e emprego número 2007 ES 05 UPO 001, aprobado pola decisión da Comisión Europea o 15 de decembro de 2007.
Convocatoria: Orde do 30 de decembro de 2008 pola que se establecen as bases reguladoras dos programas para a promoción da integración laboral das persoas con discapacidade en centros especiais de emprego e na empresa ordinaria, cofinanciados polo Fondo Social Europeo, e se procede á súa convocatoria para o ano 2009 (Diario Oficial de Galicia nº 12, do 19 de xaneiro).
Santiago de Compostela, 4 de marzo de 2011.
Andrés Hermida Trastoy
Director xeral de Promoción do Emprego
Ver referencia pdf "06500D007P075.PDF"
RESOLUCIÓN do 4 de marzo de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 12 de febreiro de 2009 pola que se establecen as bases reguladoras do programa de subvencións ás unidades de apoio á actividade profesional no marco dos servizos de axuste persoal e social dos centros especiais de emprego e se procede á súa convocatoria para o ano 2009 (Diario Oficial de Galicia número 36, do 20 de febreiro).
CONSELLERÍA DE TRABALLO E BENESTAR — III. OUTRAS DISPOSICIÓNS — 01/04/2011

En cumprimento do disposto no artigo 15º.1 da Lei 9/2007, do 13 de xuño, de subvencións de Galicia.
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 48.04.322C.470.1, 48.04.322C.470.2, 48.04.322C.481.1 e 48.04.322C.481.0, ao abeiro da Orde do 12 de febreiro de 2009 pola que se establecen as bases reguladoras do programa de subvencións ás unidades de apoio á actividade profesional no marco dos servizos de axuste persoal e social dos centros especiais de emprego, e se procede á súa convocatoria para o ano 2009, e da Orde do 28 de xullo de 2009 (Diario Oficial de Galicia número 153, do 6 de agosto) pola que se ampliou o crédito das ditas aplicacións.
Convocatoria: Orde do 12 de febreiro de 2009 pola que se establecen as bases reguladoras do programa de subvencións ás unidades de apoio á actividade profesional no marco dos servizos de axuste persoal e social dos centros especiais de emprego, e se procede á súa convocatoria para o ano 2009 (Diario Oficial de Galicia número 36, do 20 de febreiro).
Santiago de Compostela, 4 de marzo de 2011.
Andrés Hermida Trastoy
Director xeral de Promoción do Emprego
Ver referencia pdf "06500D009P080.PDF"
RESOLUCIÓN do 4 de marzo de 2011, da Dirección Xeral de Promoción do Emprego, pola que se lle dá publicidade ás axudas concedidas ao abeiro da Orde do 30 de decembro de 2008 pola que se establecen as bases reguladoras do Programa das iniciativas emprendedoras e de emprego (I+E+E), cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia número 11, do 16 de xaneiro).
CONSELLERÍA DE TRABALLO E BENESTAR — III. OUTRAS DISPOSICIÓNS — 01/04/2011

En cumprimento do disposto no artigo 15º.1 da Lei 9/2007, do 13 de xuño, de subvencións de Galicia,
RESOLVO:
Ordenar a publicación, no Diario Oficial de Galicia, das subvencións concedidas con cargo ás aplicacións orzamentarias 48.04.322C.470.2, 48.04.322C.470.6, 48.04.322C.472.0, 48.04.322C.472.2 e 48.04.322C.472.5 ao abeiro da Orde do 30 de decembro de 2008 pola que se establecen as bases reguladoras do Programa das iniciativas emprendedoras e de emprego (I+E+E), cofinanciado polo Fondo Social Europeo, e se procede á súa convocatoria para o ano 2009, e da Orde do 28 de agosto de 2009 (Diario Oficial de Galicia número 175, do 7 de setembro), pola que se ampliaron os créditos das ditas aplicacións.
Este programa está cofinanciado polo Fondo Social Europeo, nunha porcentaxe do 80%, a través do Programa operativo Galicia do Fondo Social Europeo, no marco de converxencia aprobado pola decisión da Comisión Europea C (2007) 6733, do 18 de decembro de 2007.
Convocatoria: Orde do 30 de decembro de 2008 pola que se establecen as bases reguladoras do Programa das iniciativas emprendedoras e de emprego (I+E+E), cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia número 11, do 16 de xaneiro).
Santiago de Compostela, 4 de marzo de 2011.
Andrés Hermida Trastoy
Director xeral de Promoción do Emprego
Ver referencia pdf "06500D010P081.PDF"
RESOLUCIÓN do 21 de marzo de 2011, da Dirección Xeral do Patrimonio Cultural, pola que se delegan competencias no director do Centro Galego de Arte Contemporánea.
CONSELLERÍA DE CULTURA E TURISMO — III. OUTRAS DISPOSICIÓNS — 01/04/2011

A fórmula da delegación competencial é utilizada polas administracións públicas co fin de conseguir unha maior axilización no trámite e resolución dos asuntos administrativos, en beneficio tanto do funcionamento da Administración como dos administrados, dentro do máis rigoroso respecto ás garantías que a tutela dos intereses públicos exixe.
O Centro Galego de Arte Contemporánea é unha institución integrada na Dirección Xeral do Patrimonio Cultural que se configura como centro de promoción da creación e difusión para o desenvolvemento da cultura no ámbito das distintas manifestacións artísticas.
A actividade administrativa da Dirección Xeral do Patrimonio Cultural supón unha concentración de funcións que aconsella, dado o seu volume, recorrer á delegación de competencias no director do Centro Galego de Arte Contemporánea para a formulación das propostas na tramitación contable dos seus gastos.
Na súa virtude, facendo uso das facultades que me confiren os artigos 12º e 13º da Lei 30/1992, do 26 de novembro, de réxime xurídico das administracións públicas e do procedemento administrativo común; e 6º do Decreto 337/2009, do 11 de xuño, polo que se desenvolve a estrutura orgánica da Consellería de Cultura e Turismo; e as demais disposicións de xeral aplicación,
DISPOÑO:
1. Delégase no director do Centro Galego de Arte Contemporánea a función de formulación das correspondentes propostas na tramitación contable dos expedientes de gasto imputables a ese centro.
2. As resolucións administrativas que se adopten facendo uso da delegación contida nesta resolución farán constar expresamente esta circunstancia e consideraranse ditadas pola autoridade que a conferiu.
3. En calquera momento, o director xeral do Patrimonio Cultural poderá reclamar o exercicio da competencia que é delegada por esta resolución.
Santiago de Compostela, 21 de marzo de 2011.
José Manuel Rey Pichel
Director xeral do Patrimonio Cultural
RESOLUCIÓN do 17 de marzo de 2011, da Dirección Xeral de Educación, Formación Profesional e Innovación Educativa, pola que se procede a designar os membros e a facer pública a composición do xurado de selección que analizará e valorará as solicitudes dos aspirantes aos premios extraordinarios de formación profesional de grao superior correspondentes ao curso 2009-2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/04/2011

En virtude da autorización conferida pola disposición derradeira primeira da Orde do 4 de marzo de 2011 (DOG do 15 de marzo), pola que se convocan os premios extraordinarios de formación profesional de grao superior correspondentes ao curso 2009-2010, e de conformidade co establecido no artigo 6º desa orde, en relación coa composición do xurado de selección encargado da análise e valoración das solicitudes, esta dirección xeral
RESOLVE:
Primeiro.-Designar os membros do xurado de selección que deberá analizar e valorar as solicitudes dos aspirantes aos premios extraordinarios de formación profesional de grao superior correspondentes ao curso 2009-2010 e facer pública a súa composición que é a que figura no anexo a esta resolución.
Segundo.-Por proposta do xurado de selección poderanse designar os especialistas necesarios para que asesoren o xurado de selección na valoración dos méritos dos aspirantes.
Terceiro.-Esta resolución entrará en vigor o mesmo día da súa publicación.
Santiago de Compostela, 17 de marzo de 2011.
José Luis Mira Lema
Director xeral de Educación, Formación Profesional e Innovación Educativa
ANEXO
Xurado de selección:
Presidenta: Carmen Cimadevila Cea, subdirectora xeral de Inspección, Avaliación e Calidade do Sistema Educativo, por delegación do director xeral de Educación, Formación Profesional e Innovación Educativa.
Membros:
Marina Armada Vigo, xefa do Servizo de Avaliación e Calidade do Sistema Educativo.
Xosé Romarís Lens, xefe do Servizo de Ordenación e Formación Profesional.
José Antonio Jardón Bahía, xefe do Servizo da Xestión da Formación Profesional.
Jesús Manuel Rodríguez Buján, xefe do Servizo de Orientación Profesional e Relación con Empresas.
Jesús Álvarez Marcote, inspector de educación.
Elisa Isabel Amoedo Barciela, inspectora de educación.
Carmen García Rodríguez, inspectora de educación.
Manuel Guerra Fernández, inspector de educación.
Alfonso González González, inspector de educación.
Félix Perujo de Llano, inspector de educación.
Pilar Álvarez Martínez, profesora de ensino secundario.
Gema Baquero Villaverde, profesora de ensino secundario.
Sonia García Novoa, profesora de ensino secundario.
Carmen Rey Castro, profesora de ensino secundario.
Leopoldo Bahillo Varela, funcionario da Dirección Xeral de Educación, Formación Profesional e Innovación Educativa, que actuará como secretario.
RESOLUCIÓN do 26 de xullo de 2011 pola que se resolve definitivamente a convocatoria para a selección de novos centros adscritos á Rede Abalar para o curso 2011/2012.
Consellería de Educación e Ordenación Universitaria — III. Outras disposicións — 09/08/2011

De conformidade co establecido no punto 5.3 da Resolución desta dirección xeral do 15 de abril de 2011 (DOG do 27 de abril) pola que se convocaba a selección de novos centros adscritos á Rede Abalar para o curso 2011/2012, esta dirección xeral
Primeiro. Seleccionar os centros que se relacionan no anexo desta resolución para seren adscritos á Rede Abalar.
Segundo. Contra esta resolución, que non pon fin á vía administrativa, os interesados poderán interpoñer recurso de alzada, perante o conselleiro de Educación e Ordenación Universitaria, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 114 e 115 da Lei 30/1992, de réxime xurídico das administracións públicas e do procedemento administrativo común.
Santiago de Compostela, 26 de xullo de 2011.
RESOLUCIÓN do 22 de xullo de 2011 pola que se ordena a publicación do acordo do Consello da Xunta de Galicia do 21 de xullo de 2011 polo que se aproba a modificación da relación de postos de traballo do organismo autónomo Augas de Galicia da Consellería de Medio Ambiente, Territorio e Infraestruturas.
Consellería de Facenda — III. Outras disposicións — 09/08/2011

A aprobación da modificación da relación de postos de traballo do organismo autónomo Augas de Galicia da Consellería de Medio Ambiente, Territorio e Infraestruturas, xustifícase polas necesidades organizativas e funcionais do organismo.
En consecuencia, por proposta do organismo autónomo Augas de Galicia, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 21 de xullo de 2011 adoptou o seguinte
Primeiro. Apróbase a modificación da relación de postos de traballo do organismo autónomo Augas de Galicia, da Consellería de Medio Ambiente, Territorio e Infraestruturas, para os postos que se sinalan no anexo.
Segundo. Ordénase a publicación da modificación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 21 de xullo de 2011, relativo á aprobación da modificación da relación de postos de traballo do organismo autónomo Augas de Galicia da Consellería de Medio Ambiente, Territorio e Infraestruturas, coa finalidade de cumprir o dito acordo, dispoño que se publique no
Diario Oficial de Galicia
como anexo a esta resolución.
Santiago de Compostela, 22 de xullo de 2011.
DECRETO 164/2011, do 4 de agosto, polo que se nomea o secretario xeral do Consello Económico e Social de Galicia.
Consellería de Presidencia, Administracións Públicas e Xustiza — II. Autoridades e persoal — 05/08/2011

En virtude do establecido no artigo 8, parágrafo 2.º, da Lei 6/1995, do 28 de xuño, pola que se crea o Consello Económico e Social de Galicia, por proposta conxunta das conselleiras de Facenda e de Traballo e Benestar e logo de consulta ás entidades, organizacións e asociacións nel representadas,
Artigo único. Noméase secretario xeral do Consello Económico e Social de Galicia a Juan José Gallego Fouz.
Santiago de Compostela, catro de agosto de dous mil once.
ORDE do 15 de xullo de 2011 pola que se modifica a autorización do centro privado Miraflores, do concello do Pereiro de Aguiar (Ourense).
Consellería de Educación e Ordenación Universitaria — III. Outras disposicións — 05/08/2011

A representante legal do CPR Miraflores, do concello do Pereiro de Aguiar (Ourense), solicita o cambio da titularidade do centro educativo.
Mediante escritura pública notarial n.º 649, do 18 de abril de 2011, outorgada ante o notario José Antonio Bollo de Miguel, a
Fundación Madre Trinidad
doa a súa titularidade a favor da
Congregación Religiosa Esclavas de la Santísima Eucaristía y de la Madre de Dios
.
A Xefatura Territorial da Consellería de Educación e Ordenación Universitaria de Ourense tramita o expediente de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Miraflores, código 32020720, a favor da
Congregación Religiosa Esclavas de la Santísima Eucaristía y de la Madre de Dios
.
O cambio de titularidade non afectará o réxime de funcionamento do centro.
Segundo. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de xullo de 2011.
ORDE do 20 de xullo de 2011 pola que se modifica a autorización do centro privado Montecastelo, do concello de Vigo (Pontevedra).
Consellería de Educación e Ordenación Universitaria — III. Outras disposicións — 05/08/2011

O representante da titularidade do CPR Montecastelo, do concello de Vigo, solicita a modificación da autorización para a supresión do ciclo formativo de grao superior de De-senvolvemento de aplicacións informáticas, e a autorización do ciclo formativo de grao medio de Sistemas microinformáticos e redes.
A xefatura territorial da Consellería de Educación e Ordenación Universitaria de Pontevedra achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. 1. Suprimir o ciclo formativo de grao superior de Desenvolvemento de aplicacións informáticas e autorizar a implantación do ciclo formativo de grao medio de Sistemas microinformáticos e redes, no centro privado que se sinala:
2. Do ciclo formativo de grao superior de Desenvolvemento de aplicacións informáticas suprimirase o primeiro curso o día 1 de setembro de 2011, e segundo ao inicio do curso 2012/2013.
3. Composición resultante:
Quenda de tarde-noite:
Segundo. Para a posta en funcionamento das ensinanzas que se autorizan a xefatura territorial da Consellería de Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 20 de xullo de 2011.
RESOLUCIÓN do 20 de xullo de 2011 pola que se adhire unha entidade financeira ao Convenio de colaboración para a habilitación de liñas de financiamento subsidiado para microempresas, proxectos emprendedores e investimentos das pemes para a mellora competitiva na Comunidade Autónoma de Galicia, subscrito entre o Instituto Galego de Promoción Económica (Igape), as sociedades de garantía recíproca e as entidades de créditos adheridas (Programa Re-imaxina).
Instituto Galego de Promoción Económica — III. Outras disposicións — 08/08/2011

O Consello de Dirección do Igape, na súa xuntanza do 10 de febreiro de 2011, acordou por unanimidade dos seus membros asistentes a aprobación das bases reguladoras para a habilitación de liñas de financiamento subsidiado para microempresas, proxectos emprendedores e investimentos das pemes para a mellora competitiva na Comunidade Autónoma de Galicia, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca e as entidades de crédito adheridas (Programa Re-imaxina). Sendo as ditas bases publicadas mediante Resolución do 14 de xuño de 2011 (DOG nº 119, do 22 de xuño).
Xunto co texto das devanditas bases publicouse a relación das entidades financeiras que se adheriron ao convenio.
Téndose ratificado con data 12 de xullo de 2011 a adhesión da entidade de crédito
Banco Popular Español, S.A.
, cómpre facelo público.
Polo que antecede, en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica e do artigo 11.1 a) do Decreto 317/1992, do 12 de novembro, polo que se aproba o regulamento do Igape,
Único. Engadir a entidade de crédito
Banco Popular Español, S.A.
, á relación de entidades de crédito adheridas ao convenio de colaboración para a habilitación de liñas de financiamento subsidiado para microempresas, proxectos emprendedores e investimentos das pemes para a mellora competitiva na Comunidade Autónoma de Galicia (Programa Re-imaxina), asinado o 13 de xuño de 2011.
Santiago de Compostela, 20 de xullo de 2011.
CORRECCIÓN de erros. Orde do 10 de xuño de 2011 pola que se clasifica de interese asistencial a Fundación Gavela.
Consellería de Presidencia, Administracións Públicas e Xustiza — III. Outras disposicións — 08/08/2011

Advertido erro na dita orde, publicada no
Diario Oficial de Galicia
número 127, do luns 4 de xullo de 2011, cómpre efectuar a seguinte corrección:
Na páxina 17.922, no punto 4 dos feitos, onde di: «Julia Conde Gómez, en representación da
Asociación de Familiares y Enfermos Mentales Morea
, como vogal», debe dicir: «Rosa Veloso González, en representación da
Asociación de Familiares y Enfermos Mentales Morea
, como vogal».
CORRECCIÓN de erros. Orde do 28 de xullo de 2011 pola que se aproban os prezos medios no mercado de determinados inmobles rústicos e urbanos situados na Comunidade Autónoma de Galicia para os exercicios 2010 e 2011.
Consellería de Facenda — III. Outras disposicións — 26/08/2011

Advertidos erros na citada orde, publicada no DOG n.º 158, do 19 de agosto de 2011, cómpre efectuar as seguintes correccións:
Na páxina 23542 no artigo 1, onde di: «…recollidos nos anexos I, II, III, IV, V e VI desta orde.», debe dicir: «…recollidos nos anexos I, II, III, IV, V, VI e VII desta orde.».
Na páxina 23543 no parágrafo décimo terceiro, onde di: «…aos rueiros de urbana (anexo III)…», debe dicir: «…aos rueiros de urbana (anexo IV)…».
Na páxina 23544 no artigo 3.2. na última liña, onde di: «…a non utilización do medio de valoración de prezos medios de mercado.», debe dicir: «…a non utilización do medio de valoración de prezos medios no mercado.».
Na páxina 23547 na primeira liña, onde di: «– Superficie construída en m2.», debe dicir: «– SC (Superficie construída en m2).».
Na páxina 23551 na Norma 4: coeficiente de mercado, onde di: «Para concellos do interior con dinámicas inmobiliarias e construtivas menos desenvolvidas, os referidos do grupo 2, poderase reducirá ata 1,2.», debe dicir: «Para concellos do interior con dinámicas inmobiliarias e construtivas menos desenvolvidas, os referidos do grupo 2, poderase reducir ata 1,2.».
Na páxina 23553, onde di: «ANEXO II Prezos medios de mercado do solo rústico e constución. Expoñentes de cultivo, parroquia e acceso», debe dicir: «ANEXO II Prezos medios no mercado do solo rústico e construción. Expoñentes de cultivo, parroquia e acceso».
Na páxina 23561, onde di: «ANEXO III Valores de repercusión para uso dominante de solo urbano residencia por zonas (€/m2 construído)», debe dicir: «ANEXO III Valores de repercusión para uso dominante de solo urbano residencial por zonas (€/m2 construído)».
Na páxinas 23569 a 24152, onde di:
Debe dicir:
ORDE do 21 de xullo de 2011 pola que se dispón o cesamento do presidente da Autoridade Portuaria de Vilagarcía de Arousa e a súa ría.
Consellería do Mar — II. Autoridades e persoal — 02/08/2011

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, e pola Lei 33/2010, do 5 de agosto, no seu artigo 41.1 establece que o presidente da autoridade portuaria será designado e separado polo órgano competente da comunidade autónoma.
Para lle dar cumprimento ao disposto no dito precepto, o Consello da Xunta de Galicia acordou, o 16 de setembro de 2010, facultar a persoa titular da consellería competente en materia de portos para a designación e separación das autoridades portuarias dos portos de interese xeral do Estado en Galicia.
Polo exposto, en exercicio da facultade atribuída,
O cesamento, por petición propia, de Fernando Javier Puertas Castillo como presidente da Autoridade Portuaria de Vilagarcía de Arousa e a súa ría, agradecéndolle os servizos prestados.
Santiago de Compostela, 21 de xullo de 2011.
ORDE do 21 de xullo de 2011 pola que se dispón o nomeamento do presidente da Autoridade Portuaria de Vilagarcía de Arousa e a súa ría.
Consellería do Mar — II. Autoridades e persoal — 02/08/2011

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, e pola Lei 33/2010, do 5 de agosto, no seu artigo 41.1 establece que o presidente da autoridade portuaria será designado e separado polo órgano competente da comunidade autónoma.
Para lle dar cumprimento ao disposto no dito precepto, o Consello da Xunta de Galicia acordou, o 16 de setembro de 2010, facultar a persoa titular da consellería competente en materia de portos para a designación e separación das autoridades portuarias dos portos de interese xeral do Estado en Galicia.
Polo exposto, en exercicio da facultade atribuída,
O nomeamento de Sagrario Franco Malvar como presidenta da Autoridade Portuaria de Vilagarcía de Arousa e a súa ría.
Santiago de Compostela, 21 de xullo de 2011.
RESOLUCIÓN do 9 de maio de 2011 pola que se fan públicos os convenios de colaboración asinados no primeiro cuadrimestre do ano 2011.
Academia Galega de Seguridade Pública — III. Outras disposicións — 01/08/2011

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Academia Galega de Seguridade Pública no primeiro cuadrimestre do ano 2011 e que se relacionan no anexo a esta resolución.
A Estrada, 19 de xullo de 2011.
DECRETO 157/2011, do 14 de xullo, polo que se aproba a bandeira do Concello de Mos.
Consellería de Presidencia, Administracións Públicas e Xustiza — III. Outras disposicións — 01/08/2011

O Concello de Mos, Pontevedra, considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2.º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Consellería de Presidencia, Administracións Públicas e Xustiza e logo da deliberación do Consello da Xunta de Galicia, na súa reunión do día catorce de xullo de dous mil once,
Artigo único.
Aprobar a bandeira do Concello de Mos, que figura como anexo, organizado do seguinte xeito:
Pano partido ao centro. Amarelo á hasta cunha rosa de vermello tallada de verde; ao batente pano de branco con tres faixas xaqueladas de catro ordes de vermello e amarelo, separadas cada dúas por un filete de negro.
A rosa en pano amarelo, presente na simboloxía matricial e na sixilografía local desde o ano 1847, representa a actividade agrícola, o cultivo ornamental e a vinculación do termo municipal co río Louro. As faixas xaqueladas en pano de branco representan as armas dos Sotomayor, liñaxe señorial que desde o medievo exerceu unha grande influencia e da que descenderon distinguidas familias históricas establecidas no termo municipal, como a dos propios marqueses de Mos.
Santiago de Compostela, catorce de xullo de dous mil once.
DECRETO 155/2011, do 14 de xullo, polo que se aproba a bandeira do Concello de Sada.
Consellería de Presidencia, Administracións Públicas e Xustiza — III. Outras disposicións — 01/08/2011

O Concello de Sada, A Coruña, considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2.º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia, por proposta da persoa titular da Consellería de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día catorce de xullo de dous mil once,
Artigo único.
Aprobar a bandeira do Concello de Sada, que figura como anexo, organizada do seguinte xeito:
Pano de azul, cun navío de dous paus de amarelo co velame ao vento de branco, sobre dúas ondas de branco, flanqueado por dúas torres de amarelo con torreón e abertas.
O navío alude ao seu histórico porto pesqueiro e comercial, xa coñecido desde o tempo dos fenicios, cartaxineses, gregos e romanos; as torres aluden aos castelos de Fontán e Corbeiroa, que foron mandados construír no século XVIII co fin de protexer o porto e as súas industrias pesqueiras e de salgadura e que segundo a tradición popular estaban comunicados mediante un túnel.
Santiago de Compostela, catorce de xullo de dous mil once.
CORRECCIÓN de erros. Resolución do 4 de xullo de 2011 pola que se declara de interese galego e se ordena a inscrición no Rexistro de Fundacións de Interese Galego da Fundación Coral Casablanca del Círculo Mercantil de Vigo.
Consellería de Cultura e Turismo — III. Outras disposicións — 02/08/2011

Advertido erro na devandita resolución publicada no
Diario Oficial de Galicia
n.º 143, do mércores 27 de xullo de 2011, cómpre facer a oportuna corrección:
Na paxina 21348, onde di: «secretario xeral técnico da Consellería de Cultura e Deporte», debe dicir: «secretario xeral técnico da Consellería de Cultura e Turismo».
DECRETO 156/2011, do 14 de xullo, polo que se aproba o escudo do Concello de Sada.
Consellería de Presidencia, Administracións Públicas e Xustiza — III. Outras disposicións — 01/08/2011

O Concello de Sada, A Coruña, considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2.º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 10 de decembro.
Na súa virtude, visto o informe emitido pola Comisión de Heráldica da Xunta de Galicia, por proposta da persoa titular da Consellería de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día catorce de xullo de dous mil once,
Artigo único.
Aprobar o escudo do Concello de Sada, que figura como anexo, organizado do seguinte xeito:
En campo de azul, un navío de dous paus de ouro habillado de prata, con velame ao vento, sobre ondas de prata e azul; no saliente de cada flanco un monte rochoso de gules defendido por unha torre aberta con torreón de ouro. Ao timbre, coroa real pechada.
O motivo heráldico representa no seu conxunto a entrada da baía de Sada; o navío alude ao seu histórico porto pesqueiro e comercial, xa coñecido desde o tempo dos fenicios, cartaxineses, gregos e romanos; as torres sobre rochas aluden aos castelos de Fontán e Corbeiroa que foron mandados construír no século XVIII co fin de protexer o porto e as súas industrias pesqueiras e de salgadura e segundo a tradición popular estaban comunicados mediante un túnel.
Santiago de Compostela, catorce de xullo de dous mil once
CORRECCIÓN de erros. Resolución do 22 de xullo de 2011 pola que se ordena a publicación do acordo do Consello da Xunta de Galicia do 21 de xullo de 2011 polo que se aproba a modificación das relacións de postos de traballo das consellerías do Mar, Medio Rural e Sanidade con respecto aos servizos veterinarios.
Consellería de Facenda — III. Outras disposicións — 03/08/2011

Advertidos erros na Resolución do 22 de xullo de 2011, publicada no DOG n.º 141, do venres 22 de xullo, é necesario facer a oportuna corrección:
Na páxina 20730:
Na epígrafe de creacións, onde di: «MR.C04.00.003.15770.067», debe dicir: «MR.C04.00.004.15770.067».
Na páxina 20731:
No centro de destino denominado «S.X. de Industrias e Calidade Agroalimentaria», debe dicir: «S.X. de Planificación e Coordinación de Programas».
No código de posto, onde di: «MR.C04.00.003.15770.067», debe dicir: «MR.C04.00.004.15770.067».
CORRECCIÓN de erros. Resolución do 11 de abril de 2011 pola que se ordena a publicación do acordo do Consello da Xunta de Galicia do 10 de marzo de 2011 polo que se aproba a relación de postos de traballo da Consellería de Medio Ambiente, Territorio e Infraestruturas.
Consellería de Facenda — III. Outras disposicións — 02/08/2011

Advertidos erros na corrección de erros da Resolución do 11 de abril de 2011, publicada no DOG n.º 141, do venres 22 de xullo de 2011, é necesario facer a oportuna corrección:
-Na páxina 20725, onde di: «o posto MA.C08.00.001.15770.012.-Arquitecto/a-enxeñeiro/a de funcións facultativas...», debe dicir: «o posto MA.C08.00.000.15770.012.-Arquitecto/a-enxeñeiro/a de funcións facultativas ...».
RESOLUCIÓN do 30 de xuño de 2011 polo que se dá publicidade dos convenios de colaboración subscritos por Augas de Galicia no primeiro cuadrimestre de 2011.
Augas de Galicia — III. Outras disposicións — 04/08/2011

O artigo 11 da Lei 4/2006, do 30 de xuño, de transparencia e boas prácticas na Administración pública galega, dispón que os organismos autónomos da Comunidade Autónoma de Galicia deberán publicar cuatrimestralmente no
Diario Oficial de Galicia
os convenios de colaboración asinados no cuadrimestre anterior.
Polo exposto, e en virtude das facultades que teño concedidas,
Facer pública a relación de convenios subscritos polo organismo autónomo Augas de Galicia nos meses de xaneiro, febreiro, marzo e abril do ano 2011 e que se xuntan como anexo á presente resolución.
Santiago de Compostela, 30 de xuño de 2011.
CORRECCIÓN de erros. Resolución do 7 de xullo de 2011, da Dirección Xeral de Formación e Colocación, pola que se habilitan os/as asesores/as e avaliadores/as da área de atención sociosanitaria e se nomean os avaliadores/as e asesores/as que participarán na convocatoria establecida na Resolución do 17 de marzo de 2011 desta dirección xeral.
Consellería de Traballo e Benestar — III. Outras disposicións — 04/08/2011

Advertido erro na devandita resolución, publicada no DOG n.º 140, do xoves 21 de xullo de 2011, consistente na omisión do anexo I, cómpre proceder agora á publicación do anexo I. O anexo incluído na resolución publicada pasa a denominarse anexo II.
RESOLUCIÓN do 7 de febreiro de 2011 pola que se dá publicidade aos convenios de colaboración subscritos polo Instituto Galego da Vivenda e Solo no terceiro cuadrimestre do ano 2010.
INSTITUTO GALEGO DA VIVENDA E SOLO — III. OUTRAS DISPOSICIÓNS — 01/03/2011

O artigo 11º da Lei 4/2006, do 30 de xuño, de transparencia e boas prácticas na Administración pública galega, impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no terceiro cuadrimestre do ano 2010.
En consecuencia, e para dar cumprimento a esa obriga,
DISPOÑO:
Artigo único.-Dar publicidade á relación dos convenios subscritos polo Instituto Galego da Vivenda e Solo (IGVS) nos meses de setembro, outubro, novembro e decembro do 2010, que se incorpora como anexo a esta resolución.
Santiago de Compostela, 7 de febreiro de 2011.
Antonio José Boné Pina
Director xeral do Instituto Galego da Vivenda
e Solo
Ver referencia pdf "04100D010P049.PDF"
RESOLUCIÓN do 14 de febreiro de 2011, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo subscrito entre a representación empresarial e os representantes dos traballadores do convenio colectivo de guindastres móbiles autopropulsados de Galicia, relativo á aprobación das táboas salariais para o ano 2011.
CONSELLERÍA DE TRABALLO E BENESTAR — III. OUTRAS DISPOSICIÓNS — 09/03/2011

Visto o acordo polo que se aproban as táboas salariais para o ano 2011, que se subscribiu entre a representación empresarial e os representantes dos traballadores do convenio colectivo de guindastres móbiles autopropulsados de Galicia, na xuntanza celebrada o 7 de febreiro de 2011, e de conformidade co disposto no artigo 90º.2 e 3º do Real decreto lexislativo 1/1995, do 24 de marzo, polo que se aproba o texto refundido da lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
A Dirección Xeral de Relacións Laborais,
ACORDA:
Primeiro.-Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (Diario Oficial de Galicia nº 222, do 18 de novembro).
Segundo.-Dispoñer a súa publicación no Diario Oficial de Galicia.
Santiago de Compostela, 14 de febreiro de 2011.
Odilo Martiñá Rodríguez
Director xeral de Relacións Laborais
ANEXO
Acta final del convenio colectivo de guindastres móbiles autopropulsados de Galicia
En Santiago de Compostela, sendo as 10.00 horas do día 7 de febreiro de 2011, reúnense na sede da Asociación Galega de Empresarios de Aluguer de Guindastres de Servizo Público (Aergag), os señores que se relacionan a continuación, dunha parte a representación empresarial e da outra a representación sindical, con motivo do proceso de actualización das táboas salariais do convenio colectivo de guindastres móbiles autopropulsados de Galicia para o ano 2011.
Asistentes:
Pola representación empresarial:
Miguel Galego Castro.
Santiago Montenegro González.
Saturnino Balderrábano Mayo.
José Carlos García Cumplido.
Pola representación de CC.OO.:
Juan Granados Llanos.
Marcos Pérez Rodríguez.
Pola representación de UXT-Galicia:
Emilio Bahamonde López.
Martín Manuel Martínez Figueiras.
Aberta a reunión e logo das oportunas conversas, a comisión chega á aprobación das táboas salariais para o ano 2011 do convenio colectivo de guindastres móbiles autopropulsados de Galicia, nos seguintes termos:
Ver referencia pdf "04700D002P009.PDF"
Neste mesmo acto facúltase a Juan Granados Llanos para que rexistre o texto desta actualización das taboas salariais para o ano 2011.
Neste acto faise entrega dunha copia desta acta ás partes da comisión, asinantes dela, quedando a acta baixo custodia do secretario.
Sendo as 11.00 horas do día 7 de febreiro de 2011, dáse por finalizada a reunión. As partes proceden á sinatura da acta, a representación de UXT-Galicia, CC.OO. e da patronal.